Document ID: 32001R1865

Kommissionens forordning (EF) nr. 1865/2001
af 21. september 2001
om ændring af forordning (EF) nr. 1047/2001 om indførelse af en ordning med importlicenser og oprindelsescertifikater og om fastsættelse af ordningen for forvaltning af toldkontingenter for hvidløg fra tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 911/2001(2), særlig artikel 31, stk. 2, og
ud fra følgende betragtninger:
(1) I artikel 4, stk. 1, i Kommissionens forordning (EF) nr. 1047/2001(3), ændret ved forordning (EF) nr. 1510/2001(4), er det fastsat, at ansøgninger om importlicens for hvidløg først kan indgives fra den første mandag til den sidste fredag (begge dage inklusive) i det pågældende kvartal.
(2) I betragtning af varigheden af transporten for varerne af visse oprindelser bør perioden for indgivelse af ansøgninger om importlicens for hvidløg fremrykkes.
(3) I øvrigt bør diverse bestemmelser i forordningen tilpasses, for at der kan tages hensyn til ændringen af perioden for indgivelse af ansøgninger om importlicens samt til ændringen af importlicensernes gyldighedsperiode.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 1047/2001 foretages følgende ændringer:
1) Artikel 2, stk. 4, affattes således: "4. Licenserne B gælder i tre måneder fra udstedelsesdagen, dog ikke efter den efterfølgende 31. maj. Licenserne A gælder indtil udgangen af det kvartal, som de er udstedt for.".
2) Artikel 4, stk. 1, affattes således: "1. For hvert af de kvartaler, der er nævnt i bilag I, kan ansøgninger om A-licens først indgives fra den anden mandag i den næstsidste måned før det pågældende kvartal til den sidste fredag (begge dage inklusive) i det pågældende kvartal. Disse ansøgninger skal i rubrik 20 indeholde en af følgende angivelser:
PIC FILE= "L_2001254DA.000401.TIF
A-licenserne skal i rubrik 20 indeholde en af følgende angivelser:
PIC FILE= "L_2001254DA.000402.TIF ".
3) Artikel 6, stk. 2, andet afsnit, affattes således: "Fra den første mandag i den anden måned i hvert kvartal tildeles de disponible mængder dog vilkårligt til de to importørkategorier".
Artikel 2
Denne forordning træder i kraft den 1. oktober 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. september 2001.

Labels: 3
17
5